"Жәлар рышәаҳәареи рыкәашареи ахәынҭқарратә ансамбль 80 шықәса иранреиҳаны иахыҵуеит. Москвеи Калугеи ҳахьцо урыс ашәак набжьасҵоит акәымзар, егьы апрограмма зегьы ахы инаркны аҵыхәанӡа ҳмилаҭҭә ашәақәеи акәашарақәеи ракәхоит. Аҵыхәтәаны акәашара дҳарбоит, ахәаԥшцәа рцәа иааҭаӡыӡыртә еиԥш. Даара иргәаԥхап ҳәа ҳаҟоуп, ак агымкәа убыс иазыҟаҵаны иҟоуп", — иҳәеит Царгәыш арадио Sputnik Аԥсны аефир аҟны.